ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ซามูไร บอนด์
qq...สมชัย สัจจพงษ์ อธิบดีกรมศุลกากร และข้าราชการกรมศุลกากรตั้งแต่ใหญ่จนถึงเล็ก กำลังยิ้มร่าเมื่อบริษัทผลิตรถยนต์ยักษ์ใหญ่ต้องจ่ายค่าปรับให้กรมศุลกากรกว่า 800 ล้านบาท เนื่องจากมีการแจ้งราคานำเข้าต่ำกว่าความเป็นจริง โค้ดราคาที่สิงคโปร์ ทั้งๆ ที่มีแหล่งผลิตในอินเดีย โดยจริงๆ แล้วเรื่องนี้ไม่ได้เพิ่งเกิดขึ้น แต่ตรวจสอบพบมานับปีแล้ว เพียงแค่มีการตกลงกันได้ในช่วงนี้เท่านั้น 
qq...โรงงานยาสูบเตรียมสรุปคดีการทุจริตรับสินบนจากบริษัทสองแห่งในสหรัฐ จำนวน 64 ล้านบาท เมื่อปี 25432547 ในสัปดาห์หน้า โดยจะเสนอให้ ประดิษฐ์ ภัทรประสิทธิ์ รมช.คลัง พิจารณาว่าจะดำเนินการฟ้องร้องกันต่อไปหรือไม่ แต่ที่แน่ๆ คดีนี้ต้องเข้าสู่กระบวนการของสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) เหมือนคดีทุจริตการจัดงานมหกรรมภาพยนตร์ของการท่องเที่ยวแห่งประเทศไทย (ททท.)
qq...พ.ต.อ.สีหนาท ประยูรรัตน์ เลขาธิการสำนักงานคณะกรรมการป้องกันและปราบปรามการฟอกเงิน (ปปง.) จัดงานสัมมนา “11 ปี ปปง. จากอดีตถึงปัจจุบัน และอนาคตมุ่งสู่มาตรฐานสากล” 19 ส.ค. โดยระดมสมองกับองค์กรรัฐและเอกชน รวมทั้งได้รับความร่วมมือกับกองทุนการเงินระหว่างประเทศ (ไอเอ็มเอฟ ) จัดทำยุทธศาสตร์ ปปง. เพื่อเป็นแบบอย่างของประเทศอื่นๆ ในการกำหนดยุทธศาสตร์การป้องกันและปราบปรามการฟอกเงิน 
qq...ปปง.ตั้งเป้ายุทธศาสตร์ปี 25532556 6 ด้าน คือ 1.การพัฒนาและเสริมสร้างศักยภาพการป้องกันและปราบปรามการฟอกเงินสู่มาตรฐานสากล 2.การเป็นศูนย์กลางประสานความร่วมมือในการป้องกันและปราบปรามการฟอกเงิน 3.การพัฒนาองค์กร จัดการองค์ความรู้และพัฒนาสมรรถนะบุคลากร 4.การพัฒนากระบวนการบริหารจัดการทรัพย์สิน 5.การพัฒนาเทคโนโลยีสารสนเทศและฐานข้อมูล 6.การเผยแพร่ความรู้และเสริมสร้างความเข้าใจ